Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 633

06. tábla: Egyes eszköz és forrástételek hóvégi állományának devizaszerkezete Ebben a táblában a Felügyeleti mérleg jelentésben szereplõ egyes devizahitel-, hitelviszonyt megtestesítõ értékpapír, külföldi (részvény és egyéb) részesedés és bizonyos devizabetét állományoknak, valamint az egyéb eszközök és források állományának devizanemenkénti részletezését kell jelenteni. A külön oszlopokban kiemelt devizákat (a JPY kivételével) ezer devizában, a JPY-t millióban, a d) és k) oszlopok adatait millió forintban kell feltüntetni. Az euróban fennálló állományokat a táblában nem kell jelenteni, mert összegük a mérlegbõl is megállapítható. A hitelek, elhelyezett betétek devizaszerkezetét bruttó, az értékpapírokét nettó könyv szerinti értéken kell a táblában szerepeltetni. A hitel és elhelyezett betét soroknak a mérlegben a valódi penziós ügyletekbõl származó követelések sorokon jelentett összegeket, a betétek, felvett hitelek, alárendelt kölcsöntõke állományoknak a mérlegben szereplõ (óvadéki) repó ügyletekbõl származó kötelezettségeket is tartalmazniuk kell. A 12., 14. és 15. soroknak tartalmaznia kell a GMU monetáris pénzügyi intézményeknek, illetve az egyéb külföldi bankoknak nyújtott hiteleket, valamint a náluk elhelyezett betéteket és a náluk lévõ nostro számlákat is. A 30-46. sorokban a betéteken kívül a felvett hitelek és a hátrasorolt kötelezettségek állományának is szerepelnie kell. A 48. sorban a mérlegben az aktív kamatelhatárolások, az egyéb aktív elszámolások és egyéb eszközök, valamint a saját eszközök (visszavásárolt saját kötvények nélkül) sorokban jelentett állományok együttes összegének devizaszerkezetét kell jelenteni. A 49. sorban a mérlegben a passzív kamatelhatárolások, valamint az egyéb passzív elszámolások között jelentett állományok devizabontását kell megadni. E táblában egyéb pénzügyi vállalatok alatt az egyéb pénzügyi közvetítõk, pénzügyi kiegészítõ tevékenységet végzõk, biztosítók és nyugdíjpénztárak értendõk. A tábla d) oszlopában az egyéb EU tagországok devizáit kell kimutatni, millió forintban összesítve. Az ebben az oszlopban jelentett összegek devizánkénti bontásáról negyedév végekre vonatkozóan (nagyságrendjüktõl függõen) egyedileg kell információt adniuk az egyes bankoknak.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes